open-index/open-wikipedia-markdown huggingface dataset:
Namazgah (stavba)

[náhľad|namazgah v bulharskej Sofii, známy ako [Rímska stena (Sofia)|Rímska stena]]
**Namazgah** je typ sakrálnej stavby v islamskej architektúre. Predstavuje tzv. otvorenú mešitu bez strechy, ktorá slúži veriacim ako miesto, kde sa vykonávajú modlitby a rituálne poklony (tzv. namaz).

## Názov
Názov namazgah sa pre tento typ mešity používal v osmanskej turečtine, kam prešiel z perzštiny.

## Opis
Namazgah v Samarkande|náhľad|vľavo
Namazgahy sa stavali predovšetkým na neobývaných miestach, predovšetkým v blízkosti pútnických staníc, veľkých križovatiek na cestách, pri okrajoch významných ciest a v blízkosti posvätných miest. Stavali sa však aj priamo v mestách a to aj väčších. Zvyčajne sa stavali v blízkosti vodného zdroja v podobe kašny, či studne (kašny sa neskôr stali priamo súčasťou stavby), čo súvisí s rituálnym umývaním si nôh pred modlitbou.

O namazgahoch postavených na území európskej časti Osmanskej ríše sa prvé zmienky objavujú v polovici 17. storočia v cestopisoch osmanského cestovateľa Evliyu Çelebiho.

S výstavbou namazgahov sa skončilo koncom 19. storočia. 

## Využitie
Využívali ich predovšetkým vojenské jednotky počas presunov vo vojne aj v priebehu mierových pochodov, cestujúci obchodníci a remeselníci, ale aj bežné obyvateľstvo, napríklad počas ciest za príbuznými. Hlavným účelom namazgahov bolo poskytnúť veriacim dostupné miesto na vykonávanie piatočných modlitieb a modlitieb pri príležitosti prvého dňa bayramu (výraz pre celonárodne oslavovaný sviatok, alebo festival). Využívali sa ale taktiež aj ako miesto pre vykonávanie modlitieb za dážď a menej často aj ako miesto na realizáciu služobných úkonov, vrátane exekúcií previnilých. Náčelníci a vyšší dôstojníci vojenských jednotiek počas presunov využívali namazgahy aj ako miesto, kde sa stretávali pri vzájomných diskusiách a kde oznamovali civilnému obyvateľstvu z okolia dôležité správy.

Tradične boli namazgahy využívané predovšetkým mužmi. Úplne zakázaný prístup mali ženy v priebehu menštruačného cyklu.

V súčasnosti nezvyknú namazgahy slúžiť svojmu pôvodnému účelu a tie ktoré sa zachovali majú predovšetkým kultúrne-historickú hodnotu.
 
## Architektúra
Spočiatku boli namazgahy veľmi jednoduché a predstavovali len stenu s mihrábnou nikou, prípadne len samotnú kamennú mihrábnu niku. Stena bola zvyčajne postavená na kamennej platforme. V priebehu 18. a 19. storočia získali zložitejšiu architektonickú štruktúru, predovšetkým z dôvodu, že ich súčasťou sa stali kašny.

Stavby boli stavané tak, aby mihrábna nika v stene smerovala k Mekke.

## Referencie

Kategória:Islamská architektúra
Kategória:Mešity
Kategória:Osmanská architektúra
Namazgah

**Namazgah** môže byť:

typ stavby, pozri Namazgah (stavba)

v Albánsku:
* mešita v Tirane, pozri Mešita Namazgah
* namazgah v Elbasane, pozri Namazgah (Elbasan)

v Azerbajdžane
* dedina v Azerbajdžane, pozri Namazgah (Azerbajdžan)

v Bulharsku:
* namazgah v Belogradci, pozri Namazgah (Belogradec)
* namazgah v Sofii, pozri Rímska stena (Sofia)

v Iráne
* dedina v provincii Fars, pozri Namazgah (Fars)
* dedina v provincii Hamadan, pozri Namazgah (Hamadan)
* dedina v provincii Kurdistan, pozri Namazgah (Kurdistan)

v Turecku
* dedina v distrikte Yenice, pozri Namazgah (Yenice)

v Uzbekistáne
* namazgah v Samarkande, pozri Namazgah (Samarkand)

## Pozri aj
* Namazga-Tepearcheologická lokalita v Turkmenistane
Kostol svätého Jána Krstiteľa (Perth, rímskokatolícky)

**Kostol svätého Jána Krstiteľa**, tiež známy ako **rímskokatolícky kostol svätého Jána**, je rímskokatolícky kostol, ktorý sa nachádza v Perthe v grófstve Perth and Kinross v Škótsku, a bol dokončený v roku 1832, v súčasnosti je pamiatkovo chránenou budovou kategórie C.

V roku 1848 bol ku kostolu pristavaný hlavný oltár a nová sakristia a o osem rokov neskôr bol predĺžený o . V tom čase bola vložená kružba. 

V roku 1892 bola jeho strecha nad staršou časťou nadstavaná a jej apsida bola dokončená, dielom Andrewa Heitona.

Jeho farnosť zahŕňa kostol sv. Márie Magdalény na Glenearn Road a slúži centrálnej a severnej časti Perthu, ako aj vidieckym častiam severne a východne od mesta. 

Kostol je súčasťou rímskokatolíckej diecézy Dunkeld, ktorá pokrýva východ stredného Škótska. Jeho kňazom je od roku 2018 Very Rev. Steven Canon Mulholland. 

## Referencie


## Iné projekty

## Externé odkazy
* 

## Zdroj

Kategória:Pamiatkovo chránené budovy kategórie C v Škótsku
Kategória:Kostoly v Škótsku
Kategória:Perth (Škótsko)
Kategória:Architektúra z 1832
Kategória:Rímskokatolícke kostoly v Spojenom kráľovstve
Perth, Škótsko
Čerešňová polievka

**Čerešňová polievka** alebo **čerešňanka** je tradičné jedlo rusínskej kuchyne a je obľúbené aj v iných častiach východného Slovenska. Ide o sladkú ovocnú polievku, ktorá sa podáva teplá alebo studená a jej hlavnou ingredienciou sú čerešne.

## Referencie

## Pozri aj
* hideg meggyleves

Kategória:Polievky
Kategória:Ovocné potraviny
Maliar z Londýna E 488

**Maliar z Londýna E 488** je konvenčné meno gréckeho maliara červenofigúrových váz, pôsobiaceho okolo roku 430 pred Kr.
 
Maliara z Londýna E 488, atického neskorého manieristu, britský historik umenia John Beazley pomenoval podľa londýnskeho (British Museum E488 https://www.britishmuseum.org/collection/object/G_1814-0704-570?selectedImageId=891869001) jeho rukou zdobeného červenofigúrového stĺpikového kratéra, ktorý je na oboch stranách zdobený takmer identickými výjavmi zo sprievodov kómoi. Tomuto maliarovi bola pripísaná iba jedna ďalšia váza, a to neapolský (Museo Archeologico Nazionale 116116) červenofigúrový stĺpikový kratér so zobrazením symposia na oboch stranách vázy (zobrazenie na tejto váze má ekvivalent v diele Maliara z Dómu).
 
## Referencie

Kategória:Maliari starovekého Grécka
Dánsko-Nórsko

**Dánsko-Nórsko** (dán., nor. *Danmark-Norge*, nor. *Danmark-Noreg*), označované taktiež ako Dánsko-nórske kráľovstvo (nór. *Det dansk-norske riget*), či tiež **Dvojité kráľovstvo** (*Tvillingrigerne*), bol názov štátu v podobe personálnej únie, ktorá sa nachádzala územne v období rokov 1537 až 1814 na Faerských ostrovoch a Islande. Bol to spolok dvoch kráľovstiev, dánskeho a nórskeho, ktoré sa spojili po rozpade Kalmarskej únie. Používali sa tam dovedna dva úradné jazyky a to jednak dánčina a nemčina (prípadne latinčina).
[vľavo|náhľad|[Dánska kolónia|Dánska koloniálna ríša v období začiatku 19. storočia.]]
Vlastný pojem Dánsko-Nórsko sleduje historické a zákonné korene tejto únie. Bol prevzatý z oficiálneho titulu používaného Oldenburovcami. Králi z tejto dynastie sa vždy nechávali titulovať ako *králi Dánska a Nórska, Venedov a [[Góti|Gótov]]*. Občas sa pre tento spolok užívalo pomenovanie, trochu zjednodušene Dánske kráľovstvo, a to už toho dôvodu, že Dánsko zohrávalo tú najdôležitejšiu geopolitickú úlohu v tejto únii. Tento pojem zahŕňa kráľovstvo patriace pod správu Oldenburgovcov v roku 1460 a nezahŕňa vojvodstvo v Šlezvicku a Holštajnsku.

Prehľad podmanených krajín a kolónií:

## Pozri aj

* Dánsko-švédske vojny 
* Kalmárska únia
* Tridsaťročná vojna
* Dánska vojna (súčasť Tridsaťročnej vojny) 
* Francúzsko-nizozemská vojna

## Iné projekty

## Zdroj

Kategória:Dejiny Dánska
Kategória:Dejiny Nórska
Severská sedemročná vojna

**Severská sedemročná vojna** bol ozbrojený konflikt medzi Dánskym kráľovstvom a Švédskym impériom v rokoch 1563 až 1570 v oblasti Škandinávie na severe Európy. Formálnym dôvodom vypuknutia vojny bol spor o užívanie znaku troch korún v štátnom znaku. Skutočná príčina však tkvela v snahe Švédskeho impéria pre dominanciu v kontrole obchodu s Ruskom vo vodách Baltského mora. Išlo taktiež o prvú novodobú námornú vojnu.

V rokoch 1563 až 1570 prebehlo dovedna až sedem námorných bitke. Známou bola Bitka pri Ölande roku 1564, ktorá sa skončila potopením švédskej vlajkovej lode Mars. Do roku 1568 sa obidve armády vyčerpali. Po striedavých úspechoch obidvoch znepriatelených armád bola napokon uzavretá mierová zmluva v meste Štetín, ktorá jasne deklarovala status quo ante bellum.

Dňa 13. decembra roku 1570 bola uzavretá mierová zmluva v meste Štetín, ktorá ukončila boje vojny troch korún. Podmienky tejto mierovej zmluvy deklarovali územné hranice Švédska spred čias vojny. Mesto Lübeck bolo povinné vzdať sa vojenských akcií na podporu voči obchodu.

## Referencie

## Literatúra
* BEIER, Brigitte et al*.* (2004). *Kronika svetových dejín*. Bratislava: Fortuna Print. ISBN 80-89144-31-4.
* SKŘIVAN, Aleš. (2002). *Lexikon světových dějin 1492–1914*. Praha: Nakladatelství Aleš Skřivan ml. ISBN 80-86493-06-7.
* TEEPLE, Bliss John. (2004). *Kronika svetových dejín*. Bratislava: Ikar, a.s. .

## Pozri aj
* Zoznam vojen 
* Dánsko-švédske vojny 
* Severné vojny 
* Dánsko-Nórsko 
* Švédske impérium

## Iné projekty

## Zdroj

Kategória:Vojny Dánska
Kategória:Vojny Nórska
Kategória:Vojny Švédska
Soft girl

[náhľad|[Ariana Grande, popularizátorka soft girl estetiky (2017)]]
**Soft girl** (doslovne „mäkké dievča“) alebo **softie** opisuje mládežnícku subkultúru, ktorá sa objavila medzi mladými ženami generácie Z približne v polovici až koncom roka 2019. Soft girl je módny štýl a životný štýl, obľúbený medzi mladými ženami generácie Z na sociálnych sieťach, založený na zámerne roztomilom, ženskom vzhľade s „girly girl“ postojom. Byť dievčaťom typu soft girl môže tiež zahŕňať nežnú, milú a citlivú osobnosť.

Soft girl estetika je subkultúra, ktorá si získala prevažnú popularitu prostredníctvom sociálnej siete  TikTok. Za popularizátorku soft girl estetiky sa považuje speváčka a skladateľka Ariana Grande.

## Estetika
Tento trend pozostáva prevažne z jemných pastelových farieb, Y2K, anime, K-pop a oblečenia inšpirovaného 90. rokmi 20. storočia, ako aj z roztomilých a nostalgických potlačí s kvetmi a srdiečkami, plyšových zvieratiek, nadýchaných vankúšov a iných mäkkých a prítulných predmetov. Je to paralela s niektorými kawaii-centrickými estetickými vzormi v Japonsku, ale s tlmenejším vzhľadom.

## Referencie

## Pozri aj
* balletcore
* barbiecore
* coquette aesthetic
* E-girls a e-boys
* Fairy Kei
* Girly girl
* Girly Kei
* Gyaru
* Kawaii fashion
* Scene (subkultúra)
* Shushu/Tong
* VSCO girl

## Zdroj

Kategória:Subkultúry
Kategória:Žena
Schloss Orth

**Schloss Orth** je hrad, ktorý sa nachádza v obci Orth an der Donau v Dolnom Rakúsku. Súčasťou areálu je aj park, ktorý obsahuje vlastnú expozíciu.

V roku 1529 bol hrad zničený počas prvého tureckého obliehania a prestavaný Niklasom grófom Salmom v renesančnom štýle.

## História
Po niekoľkých prestavbách a rozšíreniach je hrad Orth dnes považovaný za jednu z najväčších budov odrážajúcich renesančný štýl v Dolnom Rakúsku. Jeho moderný vzhľad siaha až do roku 1675. Hrad bol kedysi mohutnou stavbou s priekopou a padacím mostom. Orth prešiel v rokoch 2004 až 2005 generálnou rekonštrukciou, aby sa v ňom nachádzalo múzeum a aby slúžil ako miesto pre podujatia obce. Fasády hradu boli reštaurované a konzervované pod dohľadom rakúskeho federálneho pamiatkového úradu Bundesdenkmalamt. Práce odhalili rôzne vrstvy omietky, ktoré poukazujú na rôzne etapy v architektonickej histórii budovy. Bývalé okenné otvory, ktoré boli časom uzavreté, boli zrekonštruované v západnom krídle, ako aj v dvoch vežiach, aby sa zobrazil stav budovy počas renesancie.

## Technické údaje
* prehliadka na ploche 700 m²
* hrúbka múrov 1,50 m až 1,70 m
* nadmorská výška 

## Galéria

Súbor:Orth an der Donau - Schloss.JPG
Súbor:SchlossOrth 1984.jpg
Súbor:Schloss Orth 2012 Innenhof f.jpg|Vnútorné nádvorie hradu Orth.
Súbor:Schloss Orth Nationalparkzentrum Au-Erlebnisgelände 9.jpg|Pohľad na podzemnú miestnosť s výhľadom na vodu.
Súbor:Tour à la chasse à Parforce du château Orth.jpg|Maľba od Franza Rumplera d z roku 1874.


## Referencie

## Iné projekty

## Externé odkazy
* Donau Niederösterreich

Kategória:Hrady a zámky v Rakúsku
Kategória:Orth an der Donau
Dana White's Contender Series

**Dana White's Contender Series**, predtým nazývaná **Dana White's Tuesday Night Contender Series**, je americká propagačná akcia zmiešaných bojových umení. V máji 2017 UFC oznámila, že White bude súťaž organizovať každý týždeň na UFC Fight Pass (odvtedy bola presunutá na ESPN+). Rovnako ako v prípade predchádzajúcej webovej série *Looking for a Fight*, cieľom série je, aby White vyhľadával talenty pre UFC. Podobne ako v prípade The Ultimate Fighter, žiadny zo zúčastnených bojovníkov nebude mať existujúce zmluvy s UFC. Licencovaná oddelene od UFC, pričom Dana White žiada o licenciu promotéra, pred schválením licencie bolo uvedené, že „toto nie je UFC, toto nie je značka UFC, ale propagačná akcia, ktorá umožní nádejným bojovníkom predviesť svoj talent v nádeji, že jedného dňa budú môcť súťažiť v UFC.“

Úvodná akcia sa konala 11. júla 2017. Všetky akcie sa konali v domovskej základni UFC v Las Vegas.

## Zoznam sezón

## Referencie

Kategória:Zmiešané bojové umenia
Melanie Martinezová

**Melanie Martinezová** (celým menom Melanie Adele Martinezová; * 28. apríl 1995, Queens, New York, štát New York, USA) je americká speváčka a skladateľka. Fanúšikovia Melanie Martinezovej sa volajú „Cry Babies“, podľa názvu jej debutového albumu *[[Cry Baby]]*, ktorý vyšiel v roku 2015.

## Životopis
Narodila sa 28. apríla 1995 v Astorii v Queense v New Yorku a vyrastala v Baldwine. Martinezová začala spievať vo veku troch rokov a hrať na gitare o rok neskôr, aj keď až v jej trinástich rokoch začala chodiť na hodiny s väčším množstvom inštrukcií. Navštevovala Baldwin Senior High School a počas svojho pôsobenia na strednej škole si vypestovala záľubu vo fotografii so zameraním na portréty a konceptuálne práce.

V roku 2012 sa zúčastnila americkej verzii televízneho programu The Voice. V prvom kole zaspievala „Toxic“ od Britney Spears vo vlastnej verzii s gitarovým sprievodom. V The Voice sú porotcami štyria profesionálni umelci, ktorí v prvom kole sedia chrbtom, kým kandidáti predvádzajú svoje príspevky. Ak sa obrátia, znamená to, že sa im páči, čo počujú, a sú ochotní mentorovať daného kandidáta. Traja zo štyroch porotcov sa otočili, kým Martinezová spievala, a Martinezová si vybrala tím amerického umelca Adama Levinea. Po šiestom kole odstúpila a neskôr získala nahrávaciu zmluvu s nahrávacou spoločnosťou Atlantic Records.

22. apríla 2014 zverejnila skladbu „Dollhouse“ z jej debutového EP s rovnakým názvom. 14. augusta 2015 vyšiel Martinezovej prvý album *[[Cry Baby]]* s hlavným singlom „Pity Party“. 6. septembra 2019 vyšiel jej druhý album s „K-12“. Jej tretí štúdiový album *Portals* vyšiel 31. marca 2023.

## Diskografia
### Albumy
* *[[Cry Baby]]* (2015)
* *[[K-12]]* (2019)
* *[[Portals]]* (2023)

### EP
* *[[Dollhouse (album Melanie Martinezovej)|Dollhouse]]* (2014)
* *[[After School]]* (2020)

## Referencie

## Iné projekty

## Zdroj

Kategória:Osobnosti z Queens
Kategória:Speváčky USA
Kategória:Popové speváčky USA
Kategória:Speváčky elektronickej hudby USA
Kategória:Speváci-skladatelia USA
Kategória:Gitaristi USA
Kategória:Fotografi USA
Kategória:Režiséri hudobných videí USA
Kategória:LGBT hudobníci
Kategória:LGBT osobnosti USA
Kategória:Osobnosti USA portorického pôvodu
Bojová skupina Volkmann

**Bojová skupina Volkmann** () bola ad hoc bojová skupina sformovaná 3. septembra 1944 rozkazom veliteľstva skupiny armád Severná Ukrajina ako súčasť nemeckých síl na potlačenie Slovenského národného povstania. Pôsobila na Orave, postupovala v osi RabkaTvrdošínKrivá na Dolný Kubín.

## Nasadenie

Bojová skupina Volkmann v počte asi 400 až 500 mužov bola vyčlenená z nemeckej Skupiny armád Severná Ukrajina rozkazom z 3. septembra 1944 na *„časovo obmedzenú osobitnú úlohu (predbežne na štyri dni)“*.

Bola dopravená železnicou z Tarnówa do Rabky. Cieľom hlavného útoku skupiny Volkmann od Chyžného na Trstenú bolo obsadiť rafinériu Vesta v Trstenej. Nemci zdolali povstaleckú obranu, obsadili 5. septembra Trstenú a postupovali na Tvrdošín. Do rafinérie dorazili neskoro, keďže partizáni už podnikli diverzné akcie a zásoby pohonných hmôt vypustili do potoka. Línia kontaktu sa zastavila na povstaleckých obranných postaveniach pri Krivej a Podbieli, ktoré povstalci držali až do 18. septembra.

18. septembra 1944 obsadila útokom od juhu z Ružomberka nemecká bojová skupina Schäfer Dolný Kubín. Jednotky povstalcov na hornej Orave, ktoré v postaveniach pri Krivej bránili postupu nemeckej skupiny Volkmann údolím rieky Oravy, boli odrezané. Povstaleckí vojaci pod velením por. Justa preto opustili obranné postavenia a zahájili ústup na juh, kde sa spojili so zvyškami oravskej skupiny. Tým skončili bojové úlohy skupiny Volkmann.

## Poznámka


## Referencie

Kategória:Nemecké vojenské jednotky druhej svetovej vojny
Volkmann
Biely potok (prítok Tmavej)

**Biely potok** je krátky vodný tok v pohorí Žiar na území okresu Turčianske Teplice a Prievidza. Je to ľavostranný prítok Tmavej v povodí rieky Nitry s dĺžkou približne 2,3 km a je tokom V. rádu. 

## Priebeh toku
Potok pramení v severnej časti pohoria Žiar, v geomorfologickom podcelku Vyšehrad, na severných svahoch vrchu Gaštan (), v nadmorskej výške približne  Od prameňa v lesnom poraste v závere Medvedej doliny, pod sedlom, oddeľujúcom Gaštan a Závozy (), tečie západným smerom. V strednej časti priberá ľavostranný prítok spod Vysokej () a mierne sa stáča na severozápad, lemujúc úpätie Závozov. Z ich svahov pritekajú dva menšie pravostranné potoky, nasleduje významnejší ľavostranný prítok zo svahov Vysokej. Napokon vteká do Bazovej doliny, kde sa v nadmorskej výške približne  vlieva ako ľavostranný prítok do Tmavej, prítoku rieky Nitry. Potok patrí do širšieho povodia rieky Váh.

Potok pramení a na hornom toku preteká územím obce Brieštie v okrese Turčianske Teplice v Žilinskom kraji, následne pokračuje katastrom obce Kľačno v okrese Prievidza v Trenčianskom kraji.

## Referencie

## Pozri aj
* Zoznam vodných tokov v povodí Nitry
* Žiar, Vyšehrad (geomorfologický podcelok)

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Žiari
Kategória:Povodie Nitry
Kategória:Vodné toky v okrese Prievidza
Kategória:Vodné toky v okrese Turčianske Teplice
Kategória:Kľačno
Kategória:Brieštie
Slobodné a hanzové mesto Lübeck

**Slobodné a hanzové mesto Lübeck** (nem. **Freie und Hansestadt Lübeck**) bol v rokoch 1226 až 1810 a následne v období rokov 1813 až 1937 mestský štát na severe dnešného Nemecka so sídlom v meste Lübeck. Jeho územie zahŕňalo moderný šlezvicko-holštajnský mestský okres Hanzové mesto Lübeck a rad exkláv na území moderných spolkových krajín Šlezvicka-Holštajnska a Meklenburska-Predného Pomoranska.

V rokoch 1226 až 1806 bol tento štát v rámci Svätej ríše rímskej slobodným ríšskym mestom, ktorý bol zároveň od čias 13. storočia jeden z tých najmocnejších členov Hanzy. Roku 1806 bol okupovaný Francúzskym cisárstvom pod korunou cisára Napoleona I. Následne ním bol dňa 13. decembra 1810 anektovaný a od dňa 1. januára roku 1811 do roku 1813 začlenený do novovytvoreného francúzskeho departementu pod názvom Bouches-de-l'Elbe. Roku 1813 sa opäť osamostatnil. V rokoch 1815 až 1866 bol členom Nemeckého spolku, potom v rokoch 1867 až 1870 spolkovou krajinou Severonemeckého spolku. V období rokoch 1871 až 1918 sa stal súčasťou spolkovej krajiny Nemeckého cisárstva. Od roku bol 1933 spolkovou krajinou Weimarskej republiky. Potom to bola do dňa 31. marca roku 1937 už iba krajina bez samosprávy v područí nacistického Nemecka, ktorej územie bolo k 1. aprílu roku 1937 na základe zákona „o Veľkom Hamburgu a ďalších územných úpravách“ rozdelené medzi pruskú provinciu Šlezvicko-Holštajnsko a krajinu Meklenbursko, čím tento mestský štát už napokon zanikol.

## Iné projekty

## Zdroj

Kategória:Lübeck
Maliar Io

**Maliar Io** ( *Io Painter*) môže byť:
*atický maliar váz v 5. stor. pred Kr., pozri Maliar Io (5. stor. pred Kr.)
*kampánsky maliar váz v 4. stor. pred Kr., pozri Maliar Io (4. stor. pred Kr.) 
 
## Referencie
Surses

**Surses** je obec vo švajčiarskom kantóne Graubünden, v regióne Albula. Nachádza sa v pohorí Albula, približne 30 kilometrov južne od kantonálneho hlavného mesta Chur a 20 kilometrov severozápadne od St. Moritz. Žije tu 2400 obyvateľov.

Obec vznikla 1. januára 2016 zlúčením pôvodných politických obcí Salouf, Riom-Parsonz, Cunter, Savognin, Tinizong-Rona, Mulegns, Sur, Marmorera a Bivio. Rozlohou je po obci Scuol druhou najväčšou obcou kantónu Graubünden a po obci Glarus Süd treťou najväčšou vo Švajčiarsku.

## Geografia
náhľad|vľavo|Údolie Oberhalbstein

Obec sa rozprestiera v údolí Oberhalbstein ().

Nižšia časť údolia až po Tinizong sa nazýva Sotgôt.

Najnižší bod sa nachádza na Tgant Ladrung medzi obcami Cunter a Tiefencastel vo výške 995 metrov. Najvyšším bodom je vrch Piz Calderas (3 397 m).

Obcou preteká rieka Julia. Pri pohľade z údolia sa napravo črtajú Albulské Alpy, naľavo zas Oberhalbsteinské Alpy.

## História
Zlúčenie všetkých obcí v údolí, ktoré presadzoval kantón Graubünden, sa začiatkom marca 2006 nepodarilo, predovšetkým kvôli menším obciam. Na oddelených a súčasne konaných obecných zhromaždeniach sa takmer 60 % voličov vyslovilo za tento projekt. Keďže však obce Cunter, Marmorera, Salouf, Sur a Tinizong-Rona boli proti zlúčeniu a nebol dosiahnutý požadovaný podiel 85 % hlasov „za“, projekt neprešiel. Graubündenská vláda vtedy po prvýkrát výrazne podporila zlúčenie celého okresu „zlúčovacím príspevkom“ vo výške 9,25 milióna švajčiarskych frankov z kantonálneho rozpočtu. V tom čase by sa obec Surses stala rozlohou najväčšou obcou vo Švajčiarsku.

V roku 2015 sa uskutočnil druhý pokus o zlúčenie obcí. Tentoraz sa obyvatelia dotknutých obcí jednoznačne vyslovili za vytvorenie obce Surses. Nová obec vznikla 1. januára 2016.

## Obyvateľstvo

## Doprava
Obec leží na kantonálnej hlavnej ceste č. 3 v trase Chur – Silvaplana – priesmyk Maloja. Dopravnú obslužnosť zabezpečujú žlté autobusy Postauto.

## Panoráma

## Referencie

## Zdroj

Kategória:Obce v kantóne Graubünden
Campbell Scott

**Campbell Scott** ( * 19. júl 1961, New York, štát New York, USA) je americký filmový a televízný herec a režisér, známy z filmov ako *Longtime Companion* (1989), *Zomrieť mladý* (1991), *Mladí a slobodní* (1992), * Big Night* (1996), *Roger Dodger* (2002) a *[[V moci diabla]]* (2005), *Hudba a text* (2007), *[[Amazing Spider-Man]]* (2012), *Jurský svet: Nadvláda* (2022) či z televíznych seriálov ako *Miliónový doktor* (2009–2016), či *[[House of Cards (seriál USA)|House of Cards]]* (2017–2018).

## Detstvo a mladosť

Scott sa narodil 19. júla 1961 v New Yorku ako syn hercov Georgea C. Scotta a Colleen Dewhurst. Vyštudoval strednú školu John Jay High School spolu so Stanley Tuccim a v roku 1983 absolvoval Lawrence University. Má brata Alexandra Scotta a nevlastnú sestru z otcovej strany, Devon Scott.

## Kariéra

Scott debutoval vo filme *Five Corners* v roku 1987, kde stvárnil policajta. Výraznejšiu rolu získal v dráme *Longtime Companion*, ktorej príbeh sa venoval raným rokom epidémie HIV/AIDS. 

V roku 1991 si zahral vo filme *Zomrieť mladý* po boku hercov ako Julia Roberts a svojej matky Colleen Dewhurst. O rok neskôr, sa pridal k hereckému obsadeniu ako Bridget Fonda, Kyra Sedgwick, Matt Dillon a Bill Pullman vo filme *Mladí a slobodní*. 

V roku 1996 spolurežíroval film *Big Night* so Stanleym Tuccim, za ktorý získali viacero ocenení vrátane ceny newyorských a bostonských filmových kritikov za najlepší režisérsky debut.

Za výkon vo filme *Roger Dodger* z roku 2002, získal cenu National Board of Review za najlepší mužský herecký výkon. Po boku Laury Linney si zahral vo filme *[[V moci diabla]]* z roku 2005. 

V rokoch 2010 až 2014 stvárnil Richarda Parkera vo filmoch *The Amazing Spider-Man* 1 a 2. Účinkoval aj v broadwayskom predstavení *Noises Off* (2015–2016) a ako rozprávač spolupracoval na hudobno-naratívnom projekte Blueprint s DJ-om Ferry Corstenom (2017). V roku 2019 hral hlavnú postavu v divadelnej adaptácii Vianočnej koledy na Broadwayi.

V roku 2022 si zahral postavu Dr. Lewisa Dodgsona vo filme *Jurský svet: Nadvláda*. 

Scott nahovoril viacero audiokníh vrátane The Shining, Cell od Stephena Kinga či Komu zvonia do hrobu od Ernesta Hemingwaya. 

## Súkromný život

Campbell Scott bol dvakrát ženatý. Jeho prvou manželkou bola Anne Scott, s ktorou má jedného syna; manželstvo sa však neskôr rozpadlo.

Svoju súčasnú manželku, herečku Kathleen McElfresh, spoznal v roku 2007 počas práce na rôznych divadelných inscenáciách. S McElfreshovou sa oženil v roku 2009. Majú spolu dvoch synov.

## Iné projekty

## Externé odkazy
* 
* 

## Zdroj

Kategória:Filmoví herci USA
Kategória:Divadelní herci USA
Kategória:Televízni herci USA
Kategória:Dabingoví herci USA
Kategória:Rozprávači audiokníh
Kategória:Osobnosti z New Yorku
Albula (región)

**Región Albula** (, ) je jedným z 11 regiónov kantónu Graubünden vo Švajčiarsku, ktoré vznikli v rámci územnej reformy k 1. januáru 2016.

Zahŕňa údolie Albulatal, povodie rieky Julia a Oberhalbstein. Oblasť sa tiež nazýva *Surmeir*.

S výnimkou obce Mutten (od 1. januára 2016 bola začlenená do regiónu Viamala) je nový región Albula totožný s predchádzajúcim okresom Albula, ktorý existoval do 31. decembra 2015.

## Zoznam obcí

## Zmeny v obecnom usporiadaní

Karte Bezirk Albula Gemeindeveraenderungen 2018.png|Obce do roku 2017


K 1. januáru 2018 sa bývalé obce Bergün/Bravuogn a Filisur zlúčili do novej obce Bergün Filisur.

## Referencie

## Zdroj

Kategória:Geografia kantónu Graubünden
Kategória:Regióny vo Švajčiarsku
Kapitán Nemo

**Kapitán Nemo** môže byť:

* postava z románov Julesa Verna, pozri Kapitán Nemo (postava)
* románová trilógia J. M. Troskyho, pozri, pozri Kapitán Nemo (trilógia)
* protinacistická odbojová organizácia pôsobiaca v Protektoráte Čechy a Morava, pozri Kapitán Nemo (odboj)
Château de Nandy

**Château de Nandy** je zámok, ktorý sa nachádza v meste Nandy v departemente Seine-et-Marne vo Francúzsku. Objekt bol v roku 1968 klasifikovaný ako historická pamiatka. Budova pochádza zo 17. storočia a za výstavbu rezidencie zodpovedal Louis Gallucio.

Súčasťou areálu je aj 27 hektárový park.

## História
Zámok Nandy je bývalý poľovnícky objekt postavený podľa plánov štvorcového domu od Androueta du Cerceaua. Bol postavený v štýle Ľudovíta XIII. a prežil rôzne obdobia bez väčšieho poškodenia. Robert Cousin dal veľa peňazí na jeho rekonštrukciu a podarilo sa mu obnoviť jeho stratenú krásu. Cousin sa rozhodol ho otvoriť verejnosti a usporadúvať tam svadby a filmové natáčania.

V súčasnosti je zámok v súkromnom vlastníctve a je často využívaný filmármi na nakrúcanie.

## Využitie v kinematografii
Stavba sa objavila v niekoľkých filmoch, medzi ktoré patria napr.:

* 1962: *Le Gorille a mordu l'archevêque*
* 1970: *Žandár vo výslužbe*
* 1976: *Situácia je vážna, nie však zúfalá*
* 2004: *Arsène Lupin*
* 2006: *Ach, tá šľachta*
* 2018: *Návrat hrdinu*

## Galéria

Súbor:Nandy château 1.jpg|Záber na vstupnú bránu do areálu Château de Nandy.
Súbor:Chateau de nandy entree.jpg


## Referencie

## Iné projekty

## Externé odkazy
* Oficiálny web

Kategória:Hrady a zámky vo Francúzsku
Kategória:Stavby v departemente Seine-et-Marne
Kategória:Historické pamiatky vo Francúzsku
Engiadina Bassa/Val Müstair

**Región Engiadina Bassa/Val Müstair** (, ) je jedným z 11 regiónov kantónu Graubünden vo Švajčiarsku, ktoré vznikli v dôsledku územnej reformy k 1. januáru 2016.

Okres zahŕňa Dolný Engadin a údolie Val Müstair.

Územie regiónu Engiadina Bassa/Val Müstair je totožné s okresom Inn, ktorý existoval do 31. decembra 2015.

## Zoznam obcí

## Zdroj

Kategória:Geografia kantónu Graubünden
Engiadina Bassa/Val Müstair
Vápenný potok (prítok Tmavej)

**Vápenný potok** je krátky vodný tok v pohorí Žiar a Hornonitrianskej kotline na území okresu Turčianske Teplice a Prievidza. Je to ľavostranný prítok Tmavej v povodí rieky Nitry s dĺžkou približne 2,9 km a je tokom V. rádu. 

## Priebeh toku
Potok pramení v severnej časti pohoria Žiar, v geomorfologickom podcelku Vyšehrad, na severozápadných svahoch Vysokej (), v nadmorskej výške približne  Od prameňa v lesnom poraste v závere Vápennej doliny tečie juhozápadným smerom. Zakrátko priberá krátky ľavostranný prítok a pokračuje na juhozápad. V strednej časti priberá významnejší ľavostranný prítok spod Rozložnej () a stáča sa na západ, sledujúc južné úpätie Vápenca (). Na dolnom toku sa dolina rozširuje, potok opúšťa pohorie Žiar a pokračuje Hornonitrianskou kotlinou a jej podcelkom Prievidzská kotlina. Bez ďalších významnejších prítokov vteká do obce Kľačno, kde sa v nadmorskej výške približne  vlieva ako ľavostranný prítok do Tmavej, prítoku rieky Nitry. Potok patrí do širšieho povodia rieky Váh.

Potok pramení a na hornom toku krátko preteká územím obce Brieštie v okrese Turčianske Teplice v Žilinskom kraji, následne pokračuje katastrom obce Kľačno v okrese Prievidza v Trenčianskom kraji.

## Referencie

## Pozri aj
* Zoznam vodných tokov v povodí Nitry
* Žiar, Vyšehrad (geomorfologický podcelok)
* Hornonitrianska kotlina, Prievidzská kotlina

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Žiari
Kategória:Vodné toky v Hornonitrianskej kotline
Kategória:Povodie Nitry
Kategória:Vodné toky v okrese Prievidza
Kategória:Vodné toky v okrese Turčianske Teplice
Kategória:Kľačno
Kategória:Brieštie
Val Müstair

**Val Müstair** môže byť:
* obec vo Švajčiarsku, pozri Val Müstair (obec)
* údolie vo Švajčiarsku, pozri Val Müstair (údolie)
* región kantónu Graubünden vo Švajčiarsku, pozri Engiadina Bassa/Val Müstair
Maliar Io (5. stor. pred Kr.)

**Maliar Io** je konvenčné meno atického maliara červenofigúrových váz, pôsobiaceho približne v 3. štvrtine 5. storočia pred Kr.

Maliara Io, atického neskorého manieristu, britský historik umenia John Beazley pomenoval podľa jeho maľby Io, zdobiacej červenofigúrové peliké, datované do rokov 450 – 440 pred Kr., uložené v neapolskom múzeu (Museo Nazionale, Sp. 2041). Maliarovi Io na základe maliarskej štylistiky okrem tohto peliké pripisujú aj losangelskú hydriu (County Museum of Art 50.8.9) so scénou z domácnosti maľovanej na ramene vázy a jeden stĺpikový kratér z Tarquinie (Tarquinia 684) so zobrazením Apolóna a múz.

Na neapolskom peliké sa na oboch stranách nachádzajú dve zobrazenia, ktoré sa vzťahujú k tomu istému mýtu, čo je v tradícii vázových malieb dosť nezvyčajné. Na strane A je zobrazená Io s rohmi a hovädzími ušami, oblečená v bohato zdobených šatách (podobných oblečeniu hercov), prenasledovaná Diom, ktorý má na hlave korunu z brečtanu, na pleciach látku a drží žezlo/palicu; boh jemne položil ľavú ruku na rameno Io, ktorá sa zdá byť rozrušená. Na strane B by sa dala zahalená postava vľavo identifikovať ako Argos, zobrazený s čiapkou posiatou malými očami, držiaci v rukách tenkú pastiersku palicu, zatiaľ čo Hermes, identifikovateľný podľa okrídlených sandálov, kérykeionu a petasu, má na pleci položený meč (Io je tu zobrazená v ľudskej podobe, nie v obvyklom vzhľade jalovice). Tieto scény pravdepodobne zobrazujú Sofoklovu satyrskú hru *Inachos*, ktorej fragmenty sa našli na papyruse (P Oxy 2369https://portal.sds.ox.ac.uk/articles/online_resource/P_Oxy_XXIII_2369_Sophocles_Inachus/21164047?file=37531501) v egyptskom Oxyrhynchu. Maliar Io bol zrejme prvým, kto túto mytologickú scénu zobrazil v tejto podobe (bol teda prvým ikonografom)
 
## Referencie

Kategória:Maliari starovekého Grécka
Landquart (región)

**Región Landquart** () je jedným z 11 regiónov kantónu Graubünden vo Švajčiarsku, ktoré vznikli v dôsledku územnej reformy k 1. januáru 2016.

S výnimkou obce Haldenstein (od 1. januára 2016 prevedenej do regiónu Plessur) je región Landquart totožný s okresom Landquart, ktorý existoval do 31. decembra 2015.

Zahŕňa najmä Údolie Alpského Rýna severne od kantonálneho hlavného mesta Churu.

## Zoznam obcí

## Zdroj

Kategória:Geografia kantónu Graubünden
Kategória:Regióny vo Švajčiarsku
Nikola Rybanská

**Nikola Rybanská** (* 3. február 1995) je slovenská profesionálka futbalistka. Pôsobí v gréckom klube OFI Kréta, tiež hrá za slovenskú reprezentáciu a futsalový tím FCS Prievidza.

## Klubová kariéra
Kariéru začala v MFK Topvar Topoľčany. V roku 2012 prestúpila do FC Union Nové Zámky po polročnom hosťovaní. V tomto klube vyhrala 1. ligu v rokoch 2012/13, 2013/14, 2014/15 a tiež Slovenský pohár v roku 2015. Rok hrala za klub MŠK Slovan Trenčianske Teplice. Dve sezóny hrala za druholigový tím GFC regionálna akadémia. 

Do gréckeho klubu Larisas AEL prestúpila v roku 2020. A od februára 2022 hrá za grécky OFI Kréta.

## Reprezentácia
Jej reprezentačný debut bol 29. decembra 2012 v prípravnom zápase proti Chorvátsku. Do reprezentácie sa vrátila v roku 2024 po viacročnej pauze. V zápase Ligy národov 2025 proti Gibraltáru dosiahla hetrik. 

### Reprezentačné góly

Zdroj.

## Futsal
Získala ocenenie najlepšia futsalistka roku 2014.

## Referencie

Kategória:Slovenské futbalistky
Moesa (región)

**Región Moesa** (, ) je jedným z 11 regiónov kantónu Graubünden vo Švajčiarsku, ktoré vznikli v dôsledku územnej reformy k 1. januáru 2016.

Zahŕňa najmä údolie rovnomennej rieky. Ide o jeden z dvoch okresov Graubündenu, v ktorom je úradným jazykom taliančina.

## Zoznam obcí

## Zdroj

Kategória:Geografia kantónu Graubünden
Moesa
Katarína Vredíková

**Katarína Vredíková** (* 6. júl 2003, Revúca) je slovenská futbalistka, ktorá hrá za Spartak Myjava a za slovenskú reprezentáciu.

## Klubová kariéra
Pôsobila len v slovenskej lige. Od roku 2019 hrá za Spartak Myjava, s týmto klubom vyhrala 1. ligu štyrikrát a Slovenský pohár trikrát.

## Reprezentácia
Reprezentačný debut v seniorskej kategórii mala v prípravnom zápase proti Česku 14. júla 2024. Svoj prvý reprezentačný gól dala 27. februára 2024 v zápase Ligy národov 2023/2024 proti Lotyšsku. Predtým hrávala za reprezentáciu aj v kategóriách WU15, WU17 a WU19.

### Reprezentačné góly

## Úspechy
*Majsterka Slovenska (Spartak Myjava) 2021/2022, 2022/2023, 2023/2024 a 2024/2025
*Víťazka Slovenského pohára (Spartak Myjava) 2022/2023, 2023/2024 a 2024/2025
* Ženská ligová jedenástka roka 2024/2025

## Referencie

Kategória:Osobnosti z Revúcej
Kategória:Slovenské futbalistky
Falera

**Falera** môže byť:

* obec v kantóne Graubünden vo Švajčiarsku, pozri Falera (Graubünden)
* odznak na vojenskej uniforme, pozri Falera (odznak)
Izabella

**Izabella** môže byť:

* vlastné meno, pozri pod Izabela, napríklad:
** poľská herečka, tanečnica, pozri Izabella Miko
* spolok, pozri Izabella (spolok)
Albula

**Albula** môže byť:

* región v kantóne Graubünden vo Švajčiarsku, pozri Albula (región)
* pohorie v kantóne Graubünden vo Švajčiarsku, pozri Albula (pohorie)
Piz Suvretta

**Piz Suvretta** je vrchol nachádzajúci sa v pohorí Albula v kantóne Graubünden, vo Švajčiarsku.

## Poloha
Nachádza sa severne od mesta St. Moritz na hrebeni vrcholu Piz Bever (). Na jeho južnom úpätí sa nachádza ľadovcov jazero Lej Suvretta. Vrchol obklopujú dve doliny – na západe údolie Val Bever, na východe Suvretta da Samedan.

## Prístup
Výstup na vrchol je možný z dvoch smerov. Prvým je trasa od jazera Lej Suvretta. Za jazerom začína chodník od rázcestia vo výške  a pokračuje nie veľmi dobre značenou cestou do sedla Fuorcla Suvretta (). Tu značenie končí. Smer výstupu je však dobre viditeľný a v závere vedie na vrchol ľahkým lezením (I – II. stupeň UIAA). Zostup je rovnakou trasou.

**Dĺžka:* St. Moritz – Lej Suvretta (3,5 hod.) – Piz Suvretta (1,75 hod.)

Z konca doliny Val Bever je taktiež možné vystúpiť na Piz Suvretta. Východiskovým bodom je chata Chamanna Jenatsch (). Prístup k nej je dlhší (približne 4 hod.). Výstup vedie od chaty opäť do sedla Fuorcla Suvretta a ďalej rovnako ako v predchádzajúcej variante.

## Zdroj

Kategória:Vrchy vo Švajčiarsku
Kategória:Trojtisícovky vo Švajčiarsku
Kategória:Vrchy v Alpách
Bever

**Bever** môže byť:

* obec v Belgicku, pozri Bever (Belgicko)
* obec v kantóne Graubünden vo Švajčiarsku, pozri Bever (Švajčiarsko)
Michel Breistroff

**Michel Breistroff** (* 5. február 1971, Roubaix, Francúzsko – † 17. júl 1996, Atlantický oceán, neďaleko Long Island) bol francúzsky hokejový reprezentant, účastník MS v hokeji 1996. Zahynul pri leteckom nešťastí o tri mesiace neskôr.

Breistroff bol študentom antropológie na Harvard University, ktorú aj reprezentoval v ľadovom hokeji. Dve sezóny odohral aj vo francúzskej lige za tímy Angers, respektíve Amiens. V roku 1996 ho nominovali do reprezentácie Francúzska, pri svojej prvej a jedinej účasti na šampionáte odohral sedem zápasov a získal bod za asistenciu.

## Referencie

Kategória:Francúzski hokejisti
Kategória:Hráči ASG Angers
Kategória:Účastníci MS v hokeji 1996
Kategória:Hokejoví obrancovia
Kategória:Absolventi Harvard University
Kategória:Obete leteckých nehôd
Kategória:Osobnosti z Roubaix
Piz Ot

**Piz Ot** () je vrchol nachádzajúci sa v pohorí Albula v švajčiarskom kantóne Graubünden. Má podobu ostrého skalného zuba a na prvý pohľad pôsobí ako nedostupný. K vrcholu však vedie miestami aj zaistená cesta. Samotný vrchol tvorí asi 20 m dlhá úzka plošina.

## Prístup
Výstup na vrchol sa najčastejšie začína v obci Samedan (), ktorá leží severne od mesta St. Moritz. Značený chodník strmo stúpa serpentínami až na planiny Munt da la Bes-cha (). Odtiaľ pokračuje miernejšie po alpských lúkach, traverzuje popod strmé steny Les Trais Fluors () až ku konečnej stanici lanovky vo výške  Tu chodník odbočuje na sever do sedla Fourcla Valletta (). Odtiaľ začína modro značený chodník, ktorý stúpa priamo po kužeľovitej spádnici hory Piz Ot. Na exponovaných miestach je nainštalované zábradlie a oceľové laná. Trasa by nemala predstavovať problém pre priemerne skúseného vysokohorského turistu.

## Zdroj

Kategória:Vrchy vo Švajčiarsku
Kategória:Trojtisícovky vo Švajčiarsku
Kategória:Vrchy v Alpách
Anthony Steel

**Anthony Steel** (* 21. máj 1920, Chelsea – † 21. marec 2001, Northwood) bol anglický herec a spevák. Medzi rokmi 1948 až 1980 sa objavil vo viac ako 60 filmových úlohách a účinkoval v mnohých významných britských vojnových snímkach. Bol ženatý s herečkou Anitou Ekbergovou. Steel zomrel na rakovinu pľúc v Northwoode v Middlesexe v roku 2001 vo veku 80 rokov.

## Životopis
Steel bol synom dôstojníka indickej armády. Vzdelanie získal v Írsku a neskôr navštevoval Cambridgeskú univerzitu. Na začiatku druhej svetovej vojny vstúpil do Grenadierskej gardy. Po návrate do civilného života sa venoval herectvu a po niekoľkých menších úlohách v londýnskych divadelách ho prijala organizácia Rank. Vo filme *The Wooden Horse* (1950) hral utečenca z nemeckého vojnového zajateckého tábora. Táto produkcia pomohla Steelovi nastúpiť na cestu k väčším rolám. Objavil sa vo viacerých filmoch vrátane *Where No Vultures Fly* (1951), *The Sea Shall Not Them* (1954) či *Storm Over the Nile* (1955). V roku 1956 sa oženil so švédskou herečkou Anitou Ekbergovou a presťahoval sa do Hollywoodu. Tam sa mu úplne nepodarilo nájsť role, ktoré by mu vyhovovali, a jeho manželstvo s Ekbergovou sa rozpadlo. Steel sa vrátil do Británie, čím zistil, že Rank už jeho služby nepotrebuje. V 70. rokoch sa objavil v niekoľkých európskych filmoch vrátane erotického príbehu *[[Histoire d’O (film)|Histoire d’O]]* a v 80. rokoch sa hral v pár britských televíznych programoch. Bol trikrát ženatý a rozvedený a zanechal po sebe dve dcéry a syna.

## Filmografia (výber)
* 1948: *Sarabanda smrti*
* 1949: *Portrait from Life*
* 1949: *Marry Me*
* 1950: *The Wooden Horse*
* 1950: *Modrá lampa*
* 1951: *Smiech z raja*
* 1951: *Kam nelétají supi*
* 1951: *Another Man's Poison*
* 1953: *The Master of Ballantrae*
* 1953: *Malta Story*
* 1955: *Storm over the Nile*
* 1964: *Vinnetou II – Červený gentleman*
* 1966: *Kráľovné*
* 1968: *Anzio*
* 1969: *I diavoli della guerra*
* 1973: *Rappresaglia*
* 1975: *[[Histoire d’O (film)|Histoire d’O]]*
* 1977: *Frankly Fiona*
* 1980: *Rozbité zrkadlo*
* 1981: *The Monster Club*

## Referencie

## Iné projekty

## Externé odkazy
* 
* 
* 
* 

Kategória:Britskí filmoví herci
Kategória:Britskí divadelní herci
Kategória:Britskí televízni herci
Kategória:Anglickí speváci
Kategória:Úmrtia na rakovinu pľúc
Preplnené prsníky

náhľad|Preplnené prsníky zrelej ženy počas dojčenia
[náhľad|Normálna histológia prsníka počas [Laktácia|laktácie]]
**Preplnené prsníky** sú výsledkom expanzie a tlaku vyvíjaného syntézou a ukladaním materského mlieka v mliečnych žľazách. Sú tiež hlavným faktorom pri zmene schopnosti prisatia novorodenca. Preplnenie mení tvar a zakrivenie oblasti bradavky tým, že prsník stáva nepružným, plochým, tvrdým a opuchnutým. Bradavky na preplnenom prsníku sú ploché alebo vpadnuté. Niekedy to môže viesť k striám na bradavkách, čo je najmä predchádzajúci príznak septačnej mastitídy.

K preplneniu zvyčajne dochádza, keď prsníky prejdú z tvorby kolostra na zrelé mlieko. K preplneniu však môže dôjsť aj neskôr, ak dojčiace ženy vynechajú niekoľko dojčení a z prsníkov sa neodstrieka dostatok mlieka. Môže sa to zhoršiť nedostatočným dojčením a/alebo upchatými mliekovodmi. Pri preplnení môžu prsníky opuchnúť, pulzovať a spôsobiť miernu až extrémnu bolesť a nocicepciu.

Preplnenie môže viesť k mastitíde (zápalu prsníka) a neliečené prekrvenie vyvíja tlak na mliekovody, čo často spôsobuje upchatie mliekovodu. Žena často nahmatá hrčku v jednej časti prsníka a koža v tejto oblasti môže byť červená a/alebo teplá. Ak pretrváva nekontrolovateľne, upchatý mliekovod sa môže stať infekciou prsníka, v takom prípade môže mať horúčku alebo príznaky podobné chrípke.

## Referencie

## Pozri aj
* galaktorea
* výtok z bradaviek
* mamoplázia

## Zdroj

Kategória:Choroby prsníkov
Kategória:Dojčenie
Upchaté mliekovody

náhľad|Zablokovaný mliekovod
**Upchaté mliekovody** (v jednotnom čísle **upchatý mliekovod**) alebo **zablokované mliekovody** (v jednotnom čísle **zablokovaný mliekovod**) je zablokovanie jedného alebo viacerých mliekovodov, ktoré privádzajú materské mlieko do bradavky za účelom dojčenia dojčaťa, čo môže spôsobiť mastitídu. Príznakom je citlivá, lokalizovaná hrčka v jednom prsníku so začervenaním kože nad hrčkou. Príčinou zablokovaného mliekovodu je neschopnosť odstrániť mlieko z časti prsníka. Môže to byť spôsobené zriedkavým dojčením, zlým prisatím, tesným oblečením alebo traumou prsníka. Niekedy je mliekovod do jednej časti prsníka zablokovaný zhustnutým mliekom. Zablokovaný mliekovod sa dá  prekonať zlepšením odvádzania mlieka a odstránením základnej príčiny.

## Referencie

## Zdroj

Kategória:Prsník
Kategória:Materstvo
Veľkosť podprsenky

[náhľad|Meranie veľkosti podprsenky: okolo [trupu v podprsnom záhybe a cez prsníky]]
náhľad|Piktogram pre európsku veľkosť podprsenky 70B s použitím normy EN 13402-1
**Veľkosť podprsenky** označuje veľkostné charakteristiky podprsenky, aby presne zodpovedala prsníkom. Hoci na svete existuje množstvo systémov na určovanie veľkostí podprseniek, veľkosti podprseniek sa zvyčajne skladajú z čísla, ktoré označuje veľkosť pásu okolo trupu, a jedného alebo viacerých písmen, ktoré označujú veľkosť košíčkov prsníkov. Veľkosti košíčkov podprsenky boli vynájdené v roku 1932, zatiaľ čo veľkosti pásov sa stali populárnymi v 40. rokoch 20. storočia. Pre pohodlie, kvôli nepraktickosti určovania rozmerov veľkosti každého prsníka, je šírka cez prsia alebo veľkosť košíčkov založená na rozdiele medzi dĺžkou pásu a mierou cez hrudník.

Výrobcovia sa snažia navrhovať a vyrábať podprsenky, ktoré správne sedia väčšine nositeľov, zatiaľ čo jednotlivci sa snažia identifikovať správne padnúce podprsenky medzi rôznymi štýlmi a veľkostnými systémami.

Tvar, veľkosť, poloha, symetria, rozostup, pevnosť a ochabnutie prsníkov sa u jednotlivých žien značne líšia. Systémy označovania veľkostí podprseniek výrobcami sa v jednotlivých krajinách líšia, pretože neexistujú žiadne medzinárodné štandardy. Dokonca aj v rámci jednej krajiny jedna štúdia zistila, že označenie veľkosti podprsenky sa konzistentne líšilo od nameranej veľkosti. V dôsledku všetkých týchto faktorov má približne 25 % nositeľov podprsenky problém nájsť si správne padnúcu podprsenku, a niektoré sa rozhodnú kúpiť si podprsenky na mieru kvôli jedinečnému tvaru svojich prsníkov.

## Približné ekvivalenty veľkostí naprieč rôznymi systémami

## Referencie

## Zdroj

Kategória:Meranie
Kategória:Oblečenie
Inframamárny záhyb

náhľad|Pohľad na inframamárny záhyb ženského prsníka zospodu
náhľad|Inframamárny záhyb vyznačený na kresbe prierezu prsníka ľudskej ženy
**Inframamárny** alebo **podprsný záhyb** (, *inframammary crease* or *inframammary line*) je prirodzená dolná hranica prsníka; miesto, kde sa stretáva prsník a hrudník. Výber termínu závisí od výraznosti daného prvku. Niekedy sa nazýva aj **inframamárna ryha**. Z kozmetologického hľadiska je to dôležitá estetická zložka prsníka, ktorá by sa mala brať do úvahy pri rôznych druhoch operácií prsníkov.

Histologicky je inframamárny záhyb vnútorná dermálna štruktúra pozostávajúca z pravidelných polí kolagénu, ktoré sú držané na mieste špecializovaným systémom povrchovej fascie. Záhyb vzniká zlúčením povrchovej a mliečnej fascie.

## Referencie

## Zdroj

Kategória:Prsník
Aladin

**Aladin** môže byť:

* hlavná postava orientálnej rozprávky Aladin a kúzelná lampa, pozri Aladin (postava)
* mužské krstné meno, pozri Aladin (meno)
* dedina v oblasti Karabachu v Azerbajdžane, pozri Aladin (dedina)
* americký film z roku 2019, pozri Aladin (film z roku 2019)
* indický film z roku 2009, pozri Aladin (film z roku 2009)
* americký animovaný film z roku 1992, pozri Aladin (film z roku 1992)

## Pozri aj
* ALADIN
Kľačniansky potok

**Kľačniansky potok** je vodný tok v Malej Fatre a Hornonitrianskej kotline na území okresu Prievidza. Je to pravostranný prítok Tmavej v povodí rieky Nitry s dĺžkou približne 5 km a je tokom V. rádu. 

## Priebeh toku
Potok pramení na južnom okraji Malej Fatry, v geomorfologickom podcelku Lúčanská Fatra a jej časti Kľak, na južných svahoch Bukovca (), v nadmorskej výške približne  Od prameňa v lesnom poraste v závere doliny Uhliská tečie južným až juhovýchodným smerom. Onedlho priberá krátky ľavostranný prítok spod Bukovca a pokračuje dolinou južným smerom. V strednej časti preteká malou vodnou nádržou, pod ktorou priberá významný ľavostranný prítok z Drevenej doliny, prameniaci na svahoch Vranej skaly (). Od sútoku pokračuje Kľačnianskou dolinou, kde končí Lúčanská Malá Fatra a začína Hornonitrianska kotlina a jej podcelok Prievidzská kotlina. Potok sa kopírujúc Ostrý vrch () stáča na juhovýchod a vteká do obce Kľačno, kde sa v nadmorskej výške približne  vlieva ako pravostranný prítok do Tmavej, prítoku rieky Nitry. Potok patrí do širšieho povodia rieky Váh.

Potok pramení a preteká iba územím obce Kľačno v okrese Prievidza v Trenčianskom kraji.

## Referencie

## Pozri aj
* Zoznam vodných tokov v povodí Nitry
* Malá Fatra, Lúčanská Fatra
* Hornonitrianska kotlina, Prievidzská kotlina

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Lúčanskej Fatre
Kategória:Vodné toky v Hornonitrianskej kotline
Kategória:Povodie Nitry
Kategória:Vodné toky v okrese Prievidza
Kategória:Kľačno